stanford-oval/wikipedia huggingface dataset:
Armenia olympialaisissa
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
| 1996  1996 Atlanta | 1 | 1 | 0 | 2 | 45 |
| 2000  2000 Sydney | 0 | 0 | 1 | 1 | 71 |
2004  2004 Ateena: 0
| 2008  2008 Peking | 0 | 1 | 4 | 5 | 62 |
| 2012  2012 Lontoo | 0 | 1 | 1 | 2 | 65 |
| 2016  2016 Rio de Janeiro | 1 | 3 | 0 | 4 | 42 |
| 2020  2020 Tokio | 0 | 2 | 2 | 4 | 69 |
| Yhteensä | 2 | 8 | 8 | 18 | 86 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 1 Kultaa | Armen Nazarjan | 1996  1996 Atlanta |  Paini | Kreikkalais-roomalaisen painin 52 kg |
| 2 Hopeaa | Armen Mkertšjan | 1996  1996 Atlanta |  Paini | Vapaapainin 48 kg |
| 3 Pronssia | Arsen Melikjan | 2000  2000 Sydney |  Painonnosto | Miesten 77 kg |
| 2 Hopeaa | Tigran Vardan Martirosjan | 2008  2008 Peking |  Painonnosto | Miesten 85 kg |
| 3 Pronssia | Hratšuj Džavahjan | 2008  2008 Peking |  Nyrkkeily | 66 kg |
| 3 Pronssia | Gevorg Davtjan | 2008  2008 Peking |  Painonnosto | Miesten 77 kg |
| 3 Pronssia | Roman Amoyan | 2008  2008 Peking |  Paini | Kreikkalais-roomalaisen painin 55 kg |
| 3 Pronssia | Juri Patrikejev | 2008  2008 Peking |  Paini | Kreikkalais-roomalaisen painin 120 kg |
| 2 Hopeaa | Arsen Julfalakyan | 2012  2012 Lontoo |  Paini | Kreikkalais-roomalaisen painin 74 kg |
| 3 Pronssia | Artur Aleksanjan | 2012  2012 Lontoo |  Paini | Kreikkalais-roomalaisen painin 96 kg |
| 1 Kultaa | Artur Aleksanjan | 2016  2016 Rio de Janeiro |  Paini | Kreikkalais-roomalaisen painin 98 kg |
| 2 Hopeaa | Simon Martirosjan | 2016  2016 Rio de Janeiro |  Painonnosto | Miesten 105 kg |
| 2 Hopeaa | Gor Minasyan | 2016  2016 Rio de Janeiro |  Painonnosto | Miesten yli 105 kg |
| 2 Hopeaa | Migran Arutyunyan | 2016  2016 Rio de Janeiro |  Paini | Kreikkalais-roomalaisen painin 66 kg |
Lähteet:
Männynkääpä

| Männynkääpä |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Hymenochaetales
Heimo::  Hymenochaetaceae
Suku::  Männynkäävät Porodaedalea
Laji::  pini
Kaksiosainen nimi
 Porodaedalea pini  (Brot.) Murrill 
Synonyymit
 Phellinus pini 
Katso myös
   Männynkääpä Commonsissa 
Infobox OKNimi-testi OK: 
Männynkääpä (Porodaedalea pini syn. Phellinus pini) on valkolahottajiin kuuluva sieni. Se on tummanruskea, lukuun ottamatta alapinnan kanelinruskeaa pillikerrosta. Männynkäävän punaruskea malto on puumaisen kovaa. Itiöemän reuna on ensin tylppä, mutta vanhetessaan terävöityy ja muuttuu säännöllisen kaarevaksi. Monivuotisen männynkäävän tyvi on usein jäkälien peitossa. Sieni tunkeutuu varttuneeseen mäntyyn syvästä vauriosta ja alkaa lahottaa sydänpuuta aiheuttaen niin sanottua rengaslahoa. Myöhemmin ilmestyvä kääpä voi kasvaa kymmenien vuosien ajan, mutta ylittää harvoin 10 cm:n leveyttä. Männynkääpää esiintyy harvalukuisena vanhoissa männiköissä koko maassa. Kuusenkääpä (Phellinus chrysoloma) on samannäköinen, muttei kasva koskaan männyssä.
Aiheesta muualla

Laji.fi: Männynkääpä (Phellinus pini)
Metla: Männynkääpä (Phellinus pini) (Arkistoitu – Internet Archive)
Metsäinfo: Männynkääpä (Phellinus pini) (Arkistoitu – Internet Archive)
Mushroom Expert: Porodaedalea pini (englanniksi)
UniProt: Taxonomy - Porodaedalea pini (englanniksi)
Global Biodiversity Information Facility (GBIF): Porodaedalea pini (englanniksi)
Asser Salo

”Asseri autohon!” Asianajaja Asser Saloa riepotellaan Vaasan oikeustalon edustalla vuonna 1930.
Edvard Asser Salo (22. helmikuuta 1902 Lammi – 11. helmikuuta 1938 Neuvosto-Karjala) oli suomalainen asianajaja, hovioikeuden auskultantti ja sosialistisen työväen ja pienviljelijöiden eduskuntaryhmän kansanedustaja.
Salon vanhemmat olivat työmies Edvard Salo ja Hilma Heinonen. Salo pääsi ylioppilaaksi 1921 ja suoritti ylemmän oikeustutkinnon 1925. Hän toimi asianajajana Helsingissä vuosina 1925–1930, ensin Sulo Wuolijoen asianajotoimiston palveluksessa 1926 ja osakkaana Pekkala & Salon asianajotoimistossa 1926–1930.
Salo oli sosialistisen työväen ja pienviljelijöiden eduskuntaryhmän kansanedustajana 1929–1930 Kuopion läänin läntisestä vaalipiiristä.
Vuonna 1930 Salo oli Vaasan raastuvanoikeudessa mukana asianomistajana Työn Äänen kirjanpainon särkemisjutussa, kun Lapuan liikkeen edustajat muiluttivat hänet 4. kesäkuuta oikeustalon portailta niin sanotun Vaasan mellakan yhteydessä. Salo oli joutua ammutuksi muilutusmatkan aikana, mutta lopulta hänet vietiin Lapualle nuorisoseuran talolle, jossa hänet pakotettiin antamaan seuraava valaehtoinen vakuutus:
»Minä, Asser Salo, lupaan omantuntoni kautta, etten enää koskaan saavu Vaasaan enkä Vaasan lääniin kommunistien asioissa. Jos tulen, niin vapaaehtoisesti alistun Lapuan lain alaiseksi. Matkalla ei minua ole pahoinpidelty, eikä kohdeltu loukkaavasti.»
Tämän jälkeen Asser Salo vietiin Viitasaarelle, jossa hänet päästettiin vapaaksi. Pian muilutuksen jälkeen Salo siirtyi Ruotsiin, mutta joutui sieltä karkotetuksi ja muutti Neuvostoliittoon. Neuvostoliitossa Salo toimi ensin Lenin-koulun luennoitsijana Moskovassa 1930 ja oli Profinternin skandinaavisen sihteeristön jäsen 1931. Vuonna 1935 Asser Salo muutti Leningradiin, jossa hän oli jäsenenä NKP:n keskusviraston Karjalan aluekomitean Suomi-osastolla ja Kustannusliike Kirjan poliittisen osaston johtajana. Vuonna 1936 hänet nimitettiin Karjalan neuvostotasavallan oikeusasiain komissariaatin puheenjohtajaksi; tästä tehtävästä hänet kuitenkin erotettiin 18. elokuuta 1937. Salo oli sen jälkeen kuorma-auton apumiehenä Petroskoissa, kunnes hänet vangittiin 1938. Hänet ammuttiin 11. helmikuuta 1938.
Salo oli naimisissa vuodesta 1926 Aino Lahja Salomaan kanssa.
Teoksia

Luokkakosto ja oikeusmurha: Toivo Antikainen fasistioikeuden edessä. Kirja, Petroskoi 1935
Suomennoksia

Friedrich Engels: Perheen, yksityisomaisuuden ja valtion alkuperä: Lewis H. Morganin tutkimuksiin liittyen. Ladislaus Rudaksen toimittamasta saksalaisesta laitoksesta suomentanut Asser Salo. Kirja, Petroskoi 1935. (Alkuteos Der Ursprung der Familie, des Privateigentums und des Staates.)
Muotkatakka

Muotkatakka helmikuussa 2009.
Muotkatakka on Enontekiöllä, valtatie 21:n varrella sijaitseva Suomen maanteiden korkein kohta. Muotkatakka on 565,8 metrin korkeudella merenpinnasta.
Alueella ammuttiin Lapin sodan viimeiset tykinlaukaukset huhtikuussa 1945. Viimeisten laukausten muistomerkki sijaitsee maanteiden korkeimman kohdan levähdyspaikalla.
Kuva Suomen maanteiden korkeimmasta kohdasta.
Kuva paikasta, josta ammuttiin sodan viimeiset tykinlaukaukset.
Avianca

| Avianca |
| --- | --- |

 IATA: AV  –  ICAO: AVA 
Kutsukoodi:  AVIANCA
Perustettu:  5. joulukuuta 1919
Laivaston koko:  100
Kohteiden määrä:  122
Tunnuslause:  It's For You With Pleasure The First Airline of the Americas
Solmukohdat:  El Doradon kansainvälinen lentoasema Monseñor Óscar Arnulfo Romeron kansainvälinen lentoasema Jorge Chávezin kansainvälinen lentoasema São Paulo-Guarulhosin kansainvälinen lentoasema Juan Santamarían kansainvälinen lentoasema Mariscal Sucren kansainvälinen lentoasema La Auroran kansainvälinen lentoasema Ramón Villeda Moralesin kansainvälinen lentoasema Alfonso Bonilla Aragónin kansainvälinen lentoasema Miamin kansainvälinen lentoasema
Emoyhtiö:  Avianca Holdings S.A.
Tytäryhtiö(t):  Avianca Costa Rica Avianca Ecuador Avianca El Salvador Avianca Guatemala Avianca Honduras Avianca Peru Avianca Cargo Helicol Sansa AeroUnion
Kotipaikka:   Bogota, Kolumbia
Kanta-asiakasohjelma:  LifeMiles
Allianssi:  Star Alliance
Avainhenkilö(t):  Germán Efromovich Fabio Villegas Ramírez (CEO)
Yhtiön sivut:  avianca.com
Avianca (esp. Aerovías del Continente Americano)  (suom. "Amerikan mantereen lentoyhtiöt"),  on kolumbialainen vuonna 1919 perustettu lentoyhtiö.
Yhtiö on Kolumbian suurin ja Latinalaisen Amerikan kuudenneksi suurin lentoyhtiö. Yhtiön pääkonttori sijaitsee Kolumbian Barranquillassa. Aviancalla on viisi tytärlentoyhtiötä: SAM Kolumbiassa, OceanAir Brasiliassa, Capital Airlines Nigeriassa ja VIP Ecuadorissa, sekä 49 % osuus perulaisesta Wayraperústa.
Yhtiö on maailman toiseksi vanhin edelleen toimiva lentoyhtiö. Aloittessaan yhtiön nimi oli SCADTA (esp. Sociedad Colombo-Alemana de Transportes Aéreos ).
Nykyinen nimi otettiin käyttöön vuonna 1949, kun SCADTA fuusioitui toisen kolumbialaisyhtiö SACO:n (esp. Servicio Aéreo Colombiano)  kanssa josta muodoistui nykyinen Avianca.
Vuonna 2018 Avianca kuljetti 30,5 miljoonaa matkustajaa.
Aviancan kohteet.  Kolumbia  Aviancan kohteet
Laivasto

Laivaston keski-ikä heinäkuussa 2022 on 8,5 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A319-100 | 13 | — |  |
| Airbus A320-200 | 55 | 10 |  |
| Airbus A320neo | 13 | 88 | Koneet toimitetaan vuosina 2025-2031. |
| Airbus A330-200 | 5 | — |  |
| Boeing 787-8 Dreamliner | 14 | — |  |
| Boeing 787-9 Dreamliner | 1 | 2 |  |
| Yhteensä | 100 | 100 |  |
Kuvia

Aviancan entinen Boeing 767-200ER Adolfo Suárezin Barajasin Madridin kansainvälisellä lentoasemalla Espanjassa vuonna 2008.
Aviancan Airbus A330-200 Heathrow’n lentoasemalla vuonna 2015.
Aiheesta muualla

Aviancan Airbus A319-100.
Aviancan Airbus A320-200 laskeutumassa Toronto Pearsonin kansainväliselle lentoasemalle.
Aviancan Airbus A330-200 laskeutumassa Adolfo Suárezin Barajasin kansainväliselle lentoasemalle.
Aviancan Boeing 787-8 Adolfo Suárezin Barajasin kansainvälisellä lentoasemalla.
Naisen logiikka (albumi)

| Naisen logiikka Spede Pasanen & Hannele Lauri |
| --- | --- | --- |

Studioalbumin tiedot
 Julkaistu: 2002
 Levy-yhtiö: Edel Records
Listasijoitukset
  32.
Spede Pasasen & Hannele Laurin muut julkaisut
|   | Naisen logiikka 2002 |   |
Naisen logiikka on kokoelma-albumi Spede Show -televisiosarjan Naisen logiikka -sketseistä. Albumin julkaisi Edel Records vuonna 2002.
Albumi sisältää 22 Hannele Laurin ja Spede Pasasen tulkitsemaan Naisen logiikka -sketsiä sekä kaksi musiikkikappaletta. Ensimmäinen musiikkikappale, This is humor, nimittäin, on kokoelma Spede Pasasen puheista hänen viihdeohjelmistaan disco-tyylisen taustamusiikin siivittämänä. Levyn viimeinen raita, Uuno on nro 1 (remix), on discoversio Uuno Turhapuro -elokuvien tunnussävelmästä. Albumilta on jätetty pois kaksi ensimmäistä Naisen logiikka -sketsiä: "Tasauspyörästö" (sketsin ensiesitys tv:ssä 26. marraskuuta 1984) ja "2500 pesetaa" (21. tammikuuta 1985) sekä "Suuntavilkut" ja "Suuntavilkkuselitys" (21. lokakuuta 1985).
Kappaleet

This is humor, nimittäin - 3.08
Kauneuden vuoksi naimisiin - 3.50 (sketsin ensiesitys tv:ssä 21. tammikuuta 1985)
Vähän bensaa - 3.36 (18. helmikuuta 1985)
30 km tunnissa - 0.41 (18. maaliskuuta 1985)
Autolla lähtö - 1.51 (15. huhtikuuta 1985)
Kaunistunut viikon työmatkalla - 3.17 (13. toukokuuta 1985)
Atomivoima - 0.25 (13. toukokuuta 1985)
Auton parkkeeraus ratikkakiskoille - 4.35 (25. marraskuuta 1985)
Passikuva - 4.52 (13. joulukuuta 1985)
Jouluglögin keitto - 0.40 (13. joulukuuta 1985)
Kotiapulainen 1 - 1.35 (7. maaliskuuta 1986)
Kotiapulainen 2 - 2.48 (7. maaliskuuta 1986)
Pahoinpitelevä mies - 4.51 (4. huhtikuuta 1986)
Huono ja halpa auto - 2.52 (2. toukokuuta 1986)
Idänkauppaa - 5.15 (27. lokakuuta 1986)
Tutkanpaljastin - 3.14 (24. marraskuuta 1986)
Suu käy koko ajan - 4.03 (13. helmikuuta 1987)
Puhelunsiirto - 1.10 (13. maaliskuuta 1987)
Pakkanen nousee - 1.28 (13. maaliskuuta 1987)
Todistaja - 4.58 (7. syyskuuta 1987)
Benssamittari - 4.20 (5. lokakuuta 1987)
Kuulalaakeri - 5.07 (joulukuu 1987)
Lipputangon pallo kallellaan - 2.59 (26. lokakuuta 1987)
Uuno on nro 1 (remix) - 3.06
Nakagawa

Nakagawa voi tarkoittaa:
Maantiede

Nakagawa, Japanin kaupunki Fukuokan prefektuurissa
Nakagawa, Japanin maaseutukaupunki Hokkaidōn prefektuurissa
Nakagawa, Japanin maaseutukaupunki Tochigin prefektuurissa
Nakagawa, Japanin kyläkunta Naganon prefektuurissa
Nakagawa, Japanin entinen maaseutukaupunki Tokushiman prefektuurissa
Nakagawan piirikunta (Teshio), Japanin piirikunta Hokkaidōn prefektuurissa
Nakagawan piirikunta (Tokachi), Japanin piirikunta Hokkaidōn prefektuurissa
Henkilöt

Akiko Nakagawa (s. 1973), japanilainen ääninäyttelijä
Shōichi Nakagawa (1953–2009), japanilainen poliitikko
Teruhito Nakagawa (s. 1992), japanilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nakagawa”, voi hakea sivunnimihaulla, laajalla sivunnimihaulla tai tekstihaulla.
Nepos

Nepos voi viitata seuraaviin antiikin roomalaisiin henkilöihin:
Cornelius Nepos (noin 110–25/24 eaa.), kirjailija
Julius Nepos (noin 430–480), Länsi-Rooman keisari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nepos”, voi hakea sivunnimihaulla, laajalla sivunnimihaulla tai tekstihaulla.
Autobahn A53 (Sveitsi)

Autobahn A53 on moottoritie Sveitsissä.
Reitti

A53 kulkee Sveitsin koillisosan poikki. Tie alkaa Zürichin koillispuolella Wangen-Brüttisellenissä moottoritieltä A1/A4, kulkee kaakkoon Zürichinjärven koillispuolta ja päättyy Benkenissä moottoritien A3 liittymässä.
Tie on suurelta osin nelikaistainen, mutta Rapperswilin itäpuolella on 2-kaistainen 10 kilometrin osuus. Lisäksi 10-kilometrinen Uster–Wetzikon–Hinwil-osuus on vielä suunnitteilla.
Liikennemäärät

Liikennemäärä tien itäpäässä Schmerikonissa oli vuonna 2017 keskimäärin 29 000 ajoneuvoa vuorokaudessa.
Aiheesta muualla

Die Schweizer Autobahnen (Harrastajasivut) autobahnen.ch. Viitattu 10.2.2019. (saksaksi), (englanniksi)
Sveitsin moottoritiet (saks. , ransk. , ital. , retoromaaniksi )
A1 •  A2 •  A3 •  A4 •  A5 •  A6 •  A7 •  A8 •  A9 •  A10 

 A12 •  A13 •  A14 •  A16 •  A21 •  A22 • 
 A50 •  A51 •  A52 •  A53 • 
 J20
Naisen muotokuva (Alvar Cawén)

| Naisen muotokuva |
| --- | --- |

Nimi:  Naisen muotokuva
Tekijä:  Alvar Cawen
Valmistumisvuosi:  1915
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  57  cm
Leveys:  51  cm
Kokoelma:  Kansallisgalleria
Sijainti:  Ateneum
Naisen muotokuva on suomalaisen taiteilijan Alvar Cawénin öljyvärimaalaus kankaalle vuodelta 1915. Kooltaan työ on 57×51 cm ja se kuuluu Ateneumin taidemuseon Ester ja Jalo Sihtolan kokoelmiin.
Naisen muotokuva on Cawènin tummin räiskyvin värein maalaama maalaus, jossa on kuitenkin elämänmyönteinen leima. Cawén maalasi naisen vaatteet ja taustan suurpiirteisesti käyttäen voimakkaita värejä. Tämä pöytään nojaava nainen on nuori, ja hänen terveyttä uhkuva olemuksensa terveine ihoineen tulee esille tummuuden keskeltä.
Taiteilija ei signeerannut maalaustaan, vaan sen takana Ragni Cawén todistaa sen 12/12 1959 Alvar Cawènin noin vuonna 1915 maalaamaksi.
Aiheesta muualla

Suomen Kansallisgalleria: Kokoelmat: Naisen muotokuva.  (Arkistoitu – Internet Archive)
NRJ

| Radio NRJ |
| --- | --- |
 Hit Music Only!
Mediatiedot
Omistaja:  NRJ Group
NRJ (lausutaan /e.nɛʁ.ʒi/, niin kuin ranskan sana énergie ’energia’, ransk. Nouvelle Radio Jeune, suom. Uusi nuorten radio) on Ranskassa vuonna 1981 toimintansa aloittanut maailmanlaajuinen radiokanava.
Ranskan lisäksi NRJ kuuluu 21 eri maassa, kuten Ruotsissa, Saksassa, Suomessa ja Venäjällä. Heinäkuussa 2009 NRJ ilmoitti laajentavansa toimintojaan ensimmäistä kertaa toiselle mantereelle, Kanadan Québeciin.
NRJ:n tunnuslause on englanninkielinen ”Hit Music Only!” (suom. Vain hittimusiikkia!).
Myös Suomessa toimii oma NRJ-radiokanava.
Aiheesta muualla

Radio NRJ:n kotisivut
Muotitalo Ra-Ke

| Ra-Kel Oy |
| --- | --- |

Perustettu:  1948
Perustaja:  Rakel ja Rauha Ruokonen
Avainhenkilöt:  Rakel Ruokonen, Säde Lindholm
Kotipaikka:  Turku
Toiminta-alue:  Varsinais-Suomi
Toimiala:  naisten vaatteiden vähittäiskauppa ja ompelimo
Tuotteet:  naisten vaatteet
Henkilöstö:  33
Infobox OKVirheellinen NIMI-arvo: 
Yliopistonkatu 13:ssa sijainnut Ra-Ke suljettiin 16. tammikuuta 2016.
Muotitalo Ra-Ke eli Ra-Kel Oy oli Turussa vuodesta 1948 vuoteen 2016 toiminut naisten vaatetusliike. Erityisesti morsius- ja juhlapuvuistaan tunnettu liike joutui lopettamaan toimintansa tammikuussa 2016 lähes 70 vuoden jälkeen postimyynnin aiheuttaman kiristyneen kilpailun ja kohonneiden vuokrakustannusten takia. Yrittäjä Rakel Ruokonen palkittiin lokakuussa 2015 kuusi vuosikymmentä kestäneestä urastaan Suomessa ensi kertaa jaetulla Suomen Yrittäjien timanttiristillä.
Muotitalo Ra-Ken perustivat vuonna 1948 sisarukset Rakel ja Rauha Ruokonen. Alun perin tilausompelimona Martin kaupunginosan Stålarminkadulla toiminut liike laajeni valmisvaateteollisuuden nousun myötä vaatteiden vähittäiskauppaan mutta teki pitkään morsiuspukuja omassa ompelimossa. Ensimmäinen liike avattiin Puutarhakadulle, ja vuodesta 1969 Ra-Ke sijaitsi aivan kaupungin keskustassa, ensin 40 vuotta Kauppiaskatu 9:ssä ja viimeiset vuodet Yliopistonkatu 13:ssa.
Ra-Ken menestyksekkäintä aikaa oli 1970-luvun alku, jolloin pitkät iltapuvut nousivat suosioon, kun mentiin hienoihin turkulaisravintoloihin, kuten Kiltaan ja Itämereen. Sittemmin Ra-Ken pukuja nähtiin Linnan juhlissa ja Miss Suomi -kilpailuissa. Viimeisinä vuosina liikkeen 10 000 tuotteesta valtaosa oli kuitenkin arkivaatteita. Ra-Kessa oli parhaimmillaan 33 työntekijää, joista 11 oli ompelijoita.
Loppuaikoina yrityksen omisti 88-vuotias Rakel Ruokonen ja hänen kaksi niin ikään jo eläkeikäistä tytärtään. Heistä Säde Lindholm valittiin vuonna 2011 Turun yrittäjänaiseksi. Yrityksen nimi oli 18. tammikuuta 2012 saakka Leninkiliike Ra-Kel Oy.
Naantalin pappila

Naantalin pappila on Naantalin keskustassa sijaitseva vuonna 1852 rakennettu pappila, joka toimi Naantalin seurakunnan kirkkoherran virka-asuntona. Pappila edustaa tyypillistä virkataloa ja on tyylisuunnaltaan klassismia. Naantalin pappila on suojeltu rakennus ja se on inventoitu paikallisesti, rakennushistoriallisesti ja ympäristöllisesti arvokkaaksi kohteeksi.
Pappilan miljöö on säilynyt hyvin ja rakennukset ovat hyväkuntoisia. Pihapiirissä on kaksi sivurakennusta 1850-luvulta. Pappilassa asui vielä 2010-luvulla Naantalin kirkkoherra.
Naantalin vanha pappila sijaitsi Naantalin kirkon pohjoispuolella osittain nykyisellä hautausmaa-alueella. Arkeologisissa kaivauksissa on löytynyt pappilan puisten rakennusten jäännöksiä 1600- ja 1700-luvuilta. Ainoa säilynyt rakennus on hautausmaan huoltorakennuksen vieressä sijaitseva vanha pappilan kellari. Alue on Museoviraston suojelema kiinteä muinaisjäännös.
Autobahn A6 (Sveitsi)

Autobahn A6 on moottoritie Keski-Sveitsissä, Bernin kantonissa.
Reitti

A6 alkaa Biel/Biennestä liittyen Autobahn A1:een Schönbühlissä, Bernin pohjoispuolella. Ittigenissä A6 jälleen erkaantuu A1:stä ja kulkee Thunin kautta Spieziin päättyen Wimmisiin. A6:n pohjoinen osa on Bernin kantonin sisäinen moottoritieosuus. Keskiosa, Bernistä Thunin Gwattiin, on kansallista valtatietä N6 (saks. Nationalstrasse). Eteläisin osa on jälleen alueellista moottoritietä.
Schönbühlin ja Wankdorfin liittymien välillä A6 kulkee samaa reittiä moottoritien A1 kanssa. Moottoritie A8 erkaantuu A6:sta Spiezissä.
A6 on pääosin 4-kaistainen.
Rakennushankkeet

Bielissä on menossa Autobahn A5:n ohitustiehanke. Tien valmistuttua suunnitelmien mukaan vuonna 2028, A6 liittyy A5:een Bielin lounaispuolella.
Autobahn A6 suunniteltiin 1960-luvulla jatkettavan Wimmisistä Simmentalin kautta Alppien ali rakennettavan Rawiltunnelin kautta Rhônen laaksoon Sierreen. Suunnitelmasta luovuttiin 1980-luvulla. Päätökseen vaikutti Simmentalin asukkaiden vastustus, geologiset riskit ja päätös rakentaa Lötschbergin pohjatunneli.
Aiheesta muualla

Die Schweizer Autobahnen (Harrastajasivut) autobahnen.ch. Viitattu 16.11.2013. (saksaksi), (englanniksi)
Sveitsin moottoritiet (saks. , ransk. , ital. , retoromaaniksi )
A1 •  A2 •  A3 •  A4 •  A5 •  A6 •  A7 •  A8 •  A9 •  A10 

 A12 •  A13 •  A14 •  A16 •  A21 •  A22 • 
 A50 •  A51 •  A52 •  A53 • 
 J20
NRK1

| NRK1 |
| --- | --- |

Lähetykset alkoivat:  1960
Omistaja:  NRK
Kuvaformaatti:  16:9
Katsojaosuus:  40% (29.3.2007, )
Maa:   Norja
Näkyvyysalue:  Koko maa
Aiemmin:  NRK (vuoteen 1996 asti)
Kotisivu:  www.nrk.no
Saatavuus
Satelliitti
Canal Digital:  Kanava 1
Kaapeliverkko
Kaapeli:  Koko maa
Infobox OKNimi-testi OK: 
NRK1 on Norjan yleisradioyhtiö NRK:n ensimmäinen televisiokanava. Kanava aloitti virallisesti vuonna 1960. Kanavan uutisohjelman nimi on Dagsrevyen. NRK1 näytti Talviolympialaiset 2010, ja näyttää myös muita suurtapahtumia, kuten Eurovision laulukilpailun semifinaalit ja finaalin.
Vuonna 2010 julkaistiin NRK HD. Kanavan ensimmäinen lähetys oli Vancouverin olympialaisten avajaisseremonia, mutta ensimmäinen HD-lähetys oli Super Bowl XLIV 7. helmikuuta 2010.
NRK1-kanavan katsojaosuus vuonna 2007 oli 40%.
Aiheesta muualla

Kanavan kotisivut
NRJ Top 10

NRJ Top 10 oli Radio NRJ:n lista, joka listasi NRJ:n kuuntelijoiden 10 toivotuinta kappaletta kuluneen päivän ajalta. Ennen NRJ Top 10:ä esitettiin myös televisiossa. Nelosen televisioima listaohjelma kuitenkin lakkautettiin 2006–2007 vuodenvaihteessa. Ohjelman juontajina sen olemassaolon aikana toimi ensin Kristiina Komulainen ja viimeisen puolivuotisen ajan Jukka Rossi.
NRJ Top 10 -lista esitettiin viimeisen kerran torstaina 23. toukokuuta 2019.
Aiheesta muualla

NRJ Top 10 -lista (Arkistoitu – Internet Archive)
Autotheism

| Autotheism The Faceless |
| --- | --- | --- |

Studioalbumin tiedot
 Äänitetty : 2012
 Studio : Keene Machine Studios North Hollywood, Kalifornia
 Julkaistu: 14. elokuuta 2012
 Tuottaja(t): Michael Keene
 Tyylilaji: progressiivinen metalli, tekninen death metal
 Kesto: 40.56
 Levy-yhtiö: Sumerian
The Facelessin muut julkaisut
| Planetary Duality 2008 | Autotheism 2012 | In Becoming a Ghost 2017 |
Autotheism on The Facelessin kolmas studioalbumi, joka julkaistiin 14. elokuuta 2012.
Kappaleet

Autotheist Movement I: Create – 3.44
Autotheist Movement II: Emancipate – 7.20
Autotheist Movement III: Deconsecrate – 6.39
Accelerated Evolution – 4.39
The Eidolon Reality – 3.46
Ten Billion Years – 5.54
Hail Science – 0.53
Hymn of Sanity – 1.34
In Solitude – 6.27
Kokoonpano

Geoffrey Ficco – laulu
Michael Keene – kitara, puhdas laulu, kosketinsoitin
Wes Hauch – kitara
Evan Brewer – bassokitara
Lyle Cooper – rummut
Sergio Flores – saksofoni (kappale ”Deconsecrate”)
Tara Keene – taustalaulu (kappale ”Emancipate”)
Arvostelut

About.com:
AllMusic:
Alternative Press:
Imperiumi: 8½/10
Metacritic: 77/100
Revolver:
Aiheesta muualla

Albumi Autotheism Encyclopaedia Metallum -sivustolla (englanniksi)
Autotheism discogs.com -sivustolla
Autobahn A5 (Sveitsi)

Autobahn A5 on moottoritie läntisessä Sveitsissä.
Reitti

A5 on osa kansallista valtatietä N5 (saks. Nationalstrasse), joka kulkee Juravuoriston itäpuolisten suurten järvien (Neuchâtelinjärvi ja Bieljärvi) länsipuolitse, vuoriston ja järvien välistä. Moottoritie A5 alkaa moottoritieltä A1 Yverdonissa ja päättyy samalle tielle Solothurnin itäpuolella, Bernin pohjoispuolella.
A5-moottoritien rakentaminen on kesken: Bieljärven länsipuoli (Le Landeron – Biel, noin 20 km) on moottoriliikennetietä ja osin maantietä.
Autobahn A5 kulkee Vaud'n, Neuchâtelin, Bernin ja Solothurnin kantonien alueella.
Rakennushankkeet

Biel/Biennessä on menossa ohitustiehanke, jossa A5 rakennetaan kulkemaan kaupungin itä- ja eteläpuolitse suurelta osin tunnelissa. Itäpuolinen tunnelihanke (4,9 km) on alkanut vuonna 2007 ja päättyy suunnitelmien mukaan vuonna 2017. Eteläinen ohitustie (6,7 km) on tarkoitus toteuttaa vuosina 2019–28. Hankkeiden kustannusarvio on yhteensä 2,9 mrd CHF.